b'\n_START_ARTICLE_\nVladimir Borisovi\xc4\x8d Braginski\n_START_SECTION_\n\xc5\xbdivljenje in delo\n_START_PARAGRAPH_\nDiplomiral je leta 1954 na Fizikalni fakulteti (Fizfak) Dr\xc5\xbeavne univerze v Moskvi, kjer je najprej na Fizikalni fakulteti postal starej\xc5\xa1i laborant in nato asistent. Z eksperimentalno fiziko se je za\xc4\x8del ukvarjati leta 1955. Doktoriral je leta 1959. Opravljal je pomembne poskuse iz splo\xc5\xa1ne teorije relativnosti in kvantne mehanike. Leta 1969 je postal profesor na Dr\xc5\xbeavni univerzi._NEWLINE_Leta 1971 je skupaj z V. I. Panovom ponovno meril enakosti pospe\xc5\xa1evalne in te\xc5\xbenostne mase s preskusom s pre\xc4\x8dko, (ni\xc4\x8dti preskus splo\xc5\xa1ne teorije relativnosti). Preskus je bil podoben Rollovem preskusu, kjer sta uporabila \xc5\xa1tiri ute\xc5\xbei iz aluminija in \xc5\xa1tiri ute\xc5\xbei iz platine. Dosegla sta relativno napako meritve do 10\xe2\x81\xbb\xc2\xb9\xc2\xb2._NEWLINE_V letu 1977 je skupaj s Cavesom in Thorneom izvedel nov preskus STR, (5. preskus STR). Dve v nasprotnih smereh vrte\xc4\x8di se telesi imata do \xc5\xa1tirinajstkrat ve\xc4\x8djo gravitacijsko privla\xc4\x8dno silo od Newtonove gravitacijske sile._NEWLINE_Poskusi, ki sta jih opravila Braginski in Dicke, so pokazali, da ne obstaja polje dolgega obsega, ki bi bilo povezano s kvantno zna\xc4\x8dilnostjo, ki jo ozna\xc4\x8duje barionsko \xc5\xa1tevilo. Zaradi tega \xc4\x8drna luknja kr\xc5\xa1i zakon o ohranitvi barionskega \xc5\xa1tevila.'